
GUVERNUL ROMÂNIEI

MINISTERUL DEZVOLTĂRII, LUCRĂRILOR PUBLICE ȘI ADMINISTRAȚIEI

AGENŢIA NAŢIONALĂ A FUNCŢIONARILOR PUBLICI

ORDIN
pentru modificarea și completarea anexei la Ordinul președintelui Agenției Naționale a Funcționarilor Publici nr. 332/2024 pentru aprobarea Metodologiei-cadru de analiză a posturilor  
      Având în vedere:  

     - prevederile art. 401 alin. (1) lit. m1) și p) și alin. (5) lit. c) și art. 539 alin. (4) - (6) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;

     - prevederile art. 17 și art. 31 alin. (14) din anexa nr. 8 la Ordonanţa de urgenţă a Guvernului nr. 57/2019, cu modificările şi completările ulterioare;
· prevederile cap. I și cap. II, lit. A, pct I, subpct. 1 și 2 din Anexa nr. VIII la Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare;  
    - Referatul de aprobare nr. _________ a proiectului de ordin al preşedintelui Agenţiei Naţionale a Funcţionarilor Publici pentru modificarea și completarea anexei la Ordinul președintelui Agenției Naționale a Funcționarilor Publici nr. 332/2024 pentru aprobarea Metodologiei-cadru de analiză a posturilor,  

În temeiul art. 400 alin. (2) teza a II-a din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, şi al art. 24 alin. (2) din anexa nr. 8 la aceeaşi ordonanţă de urgenţă, precum şi al art. 12 alin. (6) din Hotărârea Guvernului nr. 785/2022 privind organizarea şi funcţionarea Agenţiei Naţionale a Funcţionarilor Publici, cu modificările ulterioare,
preşedintele Agenţiei Naţionale a Funcţionarilor Publici
emite prezentul ordin.
Art. I – Anexa la Ordinul președintelui Agenției Naționale a Funcționarilor Publici nr. 332/2024 pentru aprobarea Metodologiei-cadru de analiză a posturilor, publicat în Monitorul Oficial al României, Partea I nr. 144 din 21 februarie 2024, se modifică și se completează după cum urmează:
1. La articolul 11, după alineatul (3) se introduce un nou alineat, alin. (31), cu următorul cuprins:
„(31) – Competenţele generale şi nivelurile de complexitate aferente pentru funcţiile publice generale de execuţie, clasa I, grad profesional superior, nivel 2, 3, 4, se stabilesc după cum urmează:     

   a) rezolvarea de probleme şi luarea deciziilor + proactivitate şi gândire conceptuală - nivel extins;  

   b) iniţiativă + asumarea răspunderii - nivel extins;  

   c) planificare şi organizare - nivel operaţional;  

   d) comunicare - nivel extins;  

   e) lucru în echipă + îndrumare a colegilor de echipă - nivel operaţional;  

   f) orientare către cetăţean + responsabilitate civică - nivel operaţional;  

   g) integritate - nivel operaţional;  

   h)  managementul calităţii - nivel operaţional.”
2. Articolul 17 se modifică și va avea următorul cuprins: 

„Art. 17 - După primirea avizului Agenţiei Naţionale a Funcţionarilor Publici privind stabilirea competenţelor specifice, fişa postului standardizată se completează cu domeniul/domeniile funcțional/e, competenţele generale și competenţele specifice, în condiţiile prevăzute la art. 31 din anexa nr. 8 la Ordonanţa de urgenţă a Guvernului nr. 57/2019, cu modificările şi completările ulterioare.”
3. După articolul 17, se introduc două noi capitole, Capitolul IV Norme aplicabile posturilor de natură contractuală, cuprinzând art. 171 și 172, și Capitolul V Dispoziții finale, cuprinzând art. 18 și 19, cu următorul cuprins: 
”Capitolul IV Norme aplicabile posturilor de natură contractuală

Art. 171 – Pentru posturile de natură contractuală prevăzute la art. 539 alin. (2) lit. a) din Ordonanţa de urgenţă a Guvernului nr. 57/2019, cu modificările şi completările ulterioare, prevederile art. 1, art. 3-9, 11 alin. (1) – (5), art. 12 – 15 și art. 17 din prezenta metodologie se aplică în mod corespunzător.
Art. 172 – În aplicarea dispozițiilor referitoare la stabilirea competențelor generale și a nivelurilor de complexitate aferente, pentru posturile de natură contractuală, gradele profesionale se asimilează după cum urmează:
a) gradul profesional debutant pentru funcțiile publice corespunde gradului debutant pentru funcțiile de natură contractuală;
b) gradul profesional asistent pentru funcțiile publice corespunde gradului II pentru funcțiile de natură contractuală;
c) gradul profesional principal pentru funcțiile publice corespunde gradului I pentru funcțiile de natură contractuală;

d) gradul profesional superior pentru funcțiile publice corespunde gradului IA pentru funcțiile de natură contractuală.
Capitolul V Dispoziții finale

Art. 18. – În aplicarea prezentei metodologii, Agenţia Naţională a Funcţionarilor Publici poate elabora îndrumări metodologice, pe care le pune la dispoziţia autorităţilor şi instituţiilor publice prin publicarea pe pagina sa de internet.  

Art. 19. – Anexele nr. 1-4 fac parte integrantă din prezenta metodologie.”
4. Anexa nr. 2 se modifică și se înlocuiește cu anexa care face parte integrantă din prezentul ordin. 
Art. II. – Prezentul ordin se publică în Monitorul Oficial al României, Partea I.

PREŞEDINTE

Vasile-Felix COZMA

Bucureşti

Nr. ............. din .............

